Але ж не трэба блытаць перамовы з эпізадычнымі візітамі еўрачыноўнікаў ці еўрадэпутатаў, якія прыязджаюць, каб зрабіць чарговыя палітычныя дэкларацыі і заклікаць Менск адмяніць смяротнае пакаранне. Перамовы — гэта сур’ёзны дыпламатычны інструмент, які патрабуе адпаведнай палітычнай волі і прафесійнай падрыхтоўкі. Яны могуць быць вельмі непрыемнымі для ўдзельнікаў, але ж для таго ў нашым жыцці і з’явіліся дыпламаты.